Христо Ботев (квартал на София)
Христо Ботев е квартал на София.

Намира се в близост до „Ботевградско шосе“ и Летище София, част е от район „Слатина“ на Столичната община.

Населението му е смесено: българи и роми. Изградена е инфраструктура, има магазини, кафенета, интернет зала, басейн, средно училище по автотранспорт, детска градина, автосервизи, фризьорски салони. Кварталът има сериозна нужда от зелени площи и детски площадки, аптека и други социални придобивки, като спазване на законите. Към него функционира филиал на Първо РПУ СДВР на МВР, но престъпността е изключително висока.

В центъра на квартала през 2006 г. с помощта на министър Стефан Данаилов е издигнат паметник на българския поет Христо Ботев, чието име носи кварталът. Автор на скулптурата е Стефан Стефанов.

В кв. „Христо Ботев“ е осъществен първият успешен проект за строеж на 11 блокчета с жилища за социално слаби, в които са настанени 114 семейства. Право да ги населяват имат живеещи върху частен терен – техен или под наем. Апартаментите единствено се дават само под наем и не се продават. Общинските наеми са ниски и според бившия кмет на р-н „Слатина“ Орлин Пошев, настанените редовно плащат и ги поддържат в добро състояние.

Източници 

Квартали и жилищни комплекси на София
Циганска общност в София
Район Слатина
Обекти, наречени на Христо Ботев